***Приложение №1***

**Технически спецификации и изисквания към изпълнението и участниците, участващи в обществена поръчка с предмет: „Услуги по почистване, щадящи околната среда на сгради на Държавна агенция за метрологичен и технически надзор”**

**1. Изисквания към изпълнението**

* Участникът следва да разполага с възможността да осъществи дейностите по почистване – ежедневно, периодично и основно, във всички сгради на ДАМТН. Сградите на ДАМТН са посочени в табличен вид като приложение към настоящата покана.
* Почистването на работните помещения в сградите на ДАМТН следва да се извършва ежедневно, а определени от Възложителя дейности по почистване – периодично.
* *Ежедневното почистване* обхваща дейности, извършвани всеки работен ден преди работното време на агенцията и обхващащи хигиенизиране на работните помещения, прилежащите им коридори и фоайета, стълбища, санитарни помещения (WC).
* *Периодично почистване* – извършва се в зависимост от нуждите на Възложителя, обикновено 1-2 седмично или месечно.
* *Основното почистване* се извършва от един до три пъти годишно и обхваща дейности по почистване, извън посочените като ежедневно или периодично извършвани. Дейностите се извършват след възлагане от Възложителя, а заявките за тях ще се пускат от централата на ДАМТН.
* Почистване на архивните помещения, както и други основни почиствания, ще се осъществява при необходимост след заявка и осигурен достъп. За целта същото трябва да е в рамките на стойността на договора и ще бъде отчитано с двустранно подписан протокол.
* Почистването следва да се извършва с препарати и консумативи на участника при спазване на всички хигиенни и санитарни норми, валидни за страната и щадящи околната среда.
* За сградата на Възложителя в град София, бул. „Д-р. Г .М. Димитров“ №52А, участникът следва да осигури поне едно лице през работния ден, което да е на разположение на Възложителя и да извършва дейностите по почистване.
* Дейностите по почистване трябва да се осъществяват сутрин в извънработно за ВЪЗЛОЖИТЕЛЯ време, като до 9:00 часа на работния ден процеса на почистване на помещенията трябва да е напълно приключил;
* Дейностите по почистване следва да се осъществяват качествено, в срок и без отклонения от изискванията на Възложителя при спазване на пропускателния режим, установен в сградата, където се осъществяват.
* Участникът следва да има възможност за осъществяване на контрол по отношение на изпълнението на поръчката на всеки от обектите.

**2. Технически спецификации**

|  |  |
| --- | --- |
| **ОПИСАНИЕ НА ДЕЙНОСТТА** | **ПЕРИОДИЧНОСТ** |
| **ТЕКУЩО ПОЧИСТВАНЕ - ЕЖЕДНЕВНО ХИГИЕНИЗИРАНЕ** |
| **Почистване на сервизни помещения /WC/, което включва:** 1) измиване, дезинфекциране и дезодориране на санитарните възли /под, тоалетна чиния, писоар, мивка, огледала и т.н./; 2) основна обработка веднъж дневно и периодично обслужване през работното време на интервал, заявен от индивидуалния възложител; 3) изхвърляне на отпадъци; 4) зареждане на дозаторите с доставени от Изпълнителя консумативи за WC и тоалетна хартия, както следва:1) тоалетна хартия на малка ролка 60-65 гр., рециклирана; 2) течен сапун - наливен, обикновен, в туба по 5 литра, за наливане в поставени на място дозатори; 3) сгънати кърпи за ръце, хартиени, рециклирани, V-сгънати, 1 пласт; цвят - сив или зелен; опаковка: 250 кърпи/пачка; 4) кошничка сапун за WC, твърд обикновен;*Всички консумативи трябва да отговарят на модел/марка налични аксесоари, огледът на които е задължителен в съответното ведомство на етап провеждане на мини-процедура.*  | ежедневно, при всяко посещение |
| **Почистване на работни помещения** /кабинети, канцеларии, заседателни зали и др./, което включва:- почистване с прахосмукачка и измиване на твърди подови настилки /PVC, ламинат, паркет и др./ и почистване с прахосмукачка на меки подови настилки /мокети, килими, пътеки, велтери/; | ежедневно, при всяко посещение |
| **Почистване на работни помещения** /кабинети, канцеларии, заседателни зали и др./, което включва:- почистване от прах на работни бюра, маси, офис мебели, оборудване и офис техника /компютри, клавиатури, факс машини, принтери, телефони и др./ и влажно забърсване на мебели с текстилни тапицерии; | ежедневно, при всяко посещение |
| **Почистване на работни помещения** /кабинети, канцеларии, заседателни зали и др./, което включва:- изхвърляне на боклук и почистване на кошчетата за смет, включително смяна на торбичките за смет; | ежедневно, при всяко посещение |
| Измитане и измиване на твърди подови настилки по **коридори, стълбища и фоайета** /мозайка, гранит, мрамор, гранитогрес и др./; | ежедневно, при всяко посещение |
| Почистване на **асансьори** - влажно забърсване на под и стени; | един път седмично |
| Измитане и оборка на общи и прилежащи **части около сградата;** | един път седмично |
| **Почистване от сняг и лед** пред входовете на сградите, почистване на ледени висулки от козирките и покрива на сградите, както и разпръскване на сол срещу заледяване. **Почистване от сняг на дворното пространство** при снеговалеж - асфалтови алеи, паркинги, тротоари, пешеходни зони и други. | през зимния сезон, два пъти седмично |
| **ПЕРИОДИЧНИ ДЕЙНОСТИ** |
| Почистване на **мебели и офис-техника със специализиран препарат.** | един път месечно |
| Почистване на **тапицерии** (текстилни и кожени): 1) прахосмукиране на текстилни тапицерии; 2) със специализиран препарат.*Заб. Дейността ще се извършва след изрична заявка на Възложителя* | един път месечно |
| Почистване и измиване на входни **врати** и летящи врати. | един път месечно |
| Почистване на архивни **помещения**, гаражи, абонатни станции, общи сутеренни помещения др.*Заб. Дейността ще се извършва след изрична заявка на Възложителя* | два пъти годишно |
| **ОСНОВНО ПОЧИСТВАНЕ** |
| **Измиване на прозорци**, витрини и стъклени преградни стени /стъкла и дограма, двустранно/ | два пъти годишно /веднъж през м. Април и веднъж през м. Септември/ |
| **Машинно почистване на твърди подови настилки** /мозайка, мрамор, гранит, гранитогрес, теракот, PVC и др./ | два пъти годишно /веднъж през м. Април и веднъж през м. Септември/ |
| **Машинно изпиране на текстилни тапицерии** /мека мебел и столове/ | два пъти годишно /веднъж през м. Април и веднъж през м. Септември/ |
| **Ръчно почистване на щори** /двустранно/ | два пъти годишно /веднъж през м. Април и веднъж през м. Септември/ |
| **Основно почистване на фаянс и санитария в сервизни помещения** | два пъти годишно /веднъж през м. Април и веднъж през м. Септември/ |
| **Ръчно почистване** на радиатори, климатици, осветителни тела и др. | два пъти годишно /веднъж през м. Април и веднъж през м. Септември/ |

* Консумативите, които ще се използват за зареждане на сервизните помещения /WC/,Изпълнителят трябва да доставя за своя сметка и да осигури наличието им за целия работен ден. Всички консумативи трябва да отговарят на модел/марка налични аксесоари, огледът на които е задължителен на етап провеждане на обществената поръчка. Липсващи аксесоари, необходими за изброените консумативи се осигуряват от Изпълнителя за негова сметка.
* От Изпълнителят се очаква да осигури за своя сметка необходимото оборудване, машини и почистващи препарати, съответстващи на еко-изискванията към състава им, помощи материали, персонал (специалисти), технически съоръжения, необходимия транспорт и организация на работата, за да осигурят качествено изпълнение на дейностите по почистване.